Rise stasjon

Rise stasjon er en jernbanestasjon på Arendalslinjen med beliggenhet på Rise i Arendal kommune.

Stasjonen ble åpnet 16. september 1907. Da ble Grimstadbanen eller Grimstad-Frolandbanen satt i drift på strekningen Grimstad – Rise. I 1908 ble Arendal-Åmlibanen åpnet på strekningen Arendal – Froland. Rise ble da en forgreningsstasjon mellom de to banene, et trafikknutepunkt. For å få til best mulig korrespondanse mellom togene var det opptil tre tog som samtidig skulle ekspederes på Rise stasjon.

Persontrafikken på Grimstadbanen ble nedlagt 1961, og Rise stasjon mistet sin funksjon som forgreningsstasjon. Forbindelsen til Grimstad ble nå korresponderende rutebil. I 1983 ble Rise stasjon ubetjent.

Stasjonsbygningen ble oppført i 1910 i jugendstil etter tegninger av Paul Armin Due og ble fredet i 2002 sammen med stasjonsparken og mange andre deler av stasjonen. Stasjonsbygningen er nå solgt til en privat aktør. Vanntårnet, som også er fredet, er oppført i pusset mur og trepanel. Det finnes bare ett til av samme type.

Referanser

Litteratur

Eksterne lenker 

 

Jernbanestasjoner på Arendalsbanen
Kulturminner i Arendal
Jernbanestasjoner åpnet i 1907
1907 i Norge
Paul Armin Due
Jernbanebyggverk i Arendal
Fredete byggverk i Agder
Aust-Agders samferdselshistorie